Putin-kritiker til VG: Slik rigges valget
Valgfusk var en gang å putte «riktige» stemmesedler i valgurnene. Nå har teknologien gjort det atskillig enklere å jukse. Resultatet kommer i kveld. I helgen er det presidentvalg, der Vladimir Putin (71) skal gjenvelges for seks nye år. Søndag kveld klokken 19 norsk tid stenger de siste valglokalene, og de første resultatene vil offentliggjøres ganske umiddelbart. Mandag morgen regner valgkommisjonen med at 90 prosent av stemmene er talte, skriver Lenta. Kremls mål er 80–85 prosent oppslutning om Putin - og en valgdeltakelse på minst 70 prosent. Men det er mange som mener resultatet ikke avspeiler russeres egentlige mening. Opposisjonspolitikeren Olga Sidelnikova er blant dem.  Hun forteller her VG om hvordan det jukses ved valg i Russland. Sidelnikova er Kreml-kritiker og krigsmotstander og bor ikke lenger i Russland. Det vakte nylig stor oppmerksomhet da hun nylig avslørte Kremls strategi for å nå sine mål i en av Russlands rundt 80 regioner. Flere Russland-eksperter har snakket med, mener at valgfusket fortsatt pågår for fullt. – Valgfusk er for lengst blitt en integrert del av de russiske valgene. Russland vil ikke ha OSSE som valgobservatører og satser i stedet på folk fra for eksempel tyske Alternative für Deutschland til å stemple valget som legitimt, sier Russland-ekspert Mette Skak ved Aarhus Universitet til VG. Katrine Stevnhøj, doktorgradsstipendiat ved Københavns Universitet, svarer slik når VG spør om det fortsatt er juks ved russiske valg: – Ja, det tror jeg vi kan regne med. Nå er det innført elektroniske stemmegivning, noe som kan gjøre det enklere å påvirke valget. Det er heller ingen uavhengige valgobservatører lenger. Alt som minner om et demokratisk valg, er fjernet. Olga Sidelnikova? Hun måtte forlate Russland. Det gjorde hun etter å ha blitt pågrepet av ekstremisme-enheten i politiet i 2022. Hennes synd var at hun hadde delt en link til et Navalnyj-prosjekt.  Hun ønsker å komme tilbake til Russland. Når det kan skje, er helt uvisst.
Den russiske Kreml-kritikeren Olga Sidelnikova hevder det foregår valgfusk i Russland. Kreml sikter etter 80-85 prosent oppslutning om Putin og minst 70 prosent valgdeltakelse. Sidelnikova avslørte nylig Kremls strategi i en av Russlands regioner. Eksperter mener valgfusk er en integrert del av de russiske valgene. Elektronisk stemmegivning og mangel på uavhengige observatører kan bidra til fusk.